**Ministru kabineta noteikumu projekta „Noteikumi par Nacionālā kino centra maksas pakalpojumu cenrādi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par budžetu un finanšu vadību 5.panta devītā daļa |
| 2. | Pašreizējā situācija un problēmas | 30.06.2010. spēkā stājās Filmu likums saskaņā ar kura 5.panta pirmo daļu Autortiesību likumā paredzētās licences tādu filmu izmantošanai, kuru autortiesības vai blakustiesības pieder vai piekrīt valstij, izsniedz Nacionālais kino centrs, ja citos likumos nav paredzēts citādi. Savukārt saskaņā ar minētā likuma 5.panta otro daļu Nacionālais kino centrs maksu par filmu izmantošanu nosaka saskaņā ar Ministru kabineta noteiktu metodiku. Filmu likuma Pārejas noteikumu 2.punkts nosaka, ka likuma 5.panta otrā daļa stājas spēkā 01.07.2011.  Saskaņā ar Filmu likuma 10.panta trešo daļu Nacionālā kino centra finanšu līdzekļus veido arī pašu ieņēmumi, to skaitā ieņēmumi par sniegtajiem maksas pakalpojumiem. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Šobrīd Nacionālais kino centrs (turpmāk –Centrs) nesniedz maksas pakalpojumus. Ņemot vērā, ka Filmu likuma Pārejas noteikumu 2.punkts nosaka, ka Filmu likuma 5.panta otrā daļa saskaņā ar kuru Nacionālais kino centrs aprēķina maksu par tādu filmu izmantošanu, kuru autortiesības vai blakustiesības pieder vai piekrīt valstij, stājas spēkā 01.07.2011., nepieciešams atbilstoši Likumam par budžetu un finanšu vadību 5.panta devītajai daļai apstiprināt Centra maksas pakalpojumu cenrādi.  Saskaņā ar Likumā par budžetu un finanšu vadību noteikto, maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Savukārt saskaņā ar likuma „Par nodokļiem un nodevām” 2.panta trešo daļu, konkrētu nodokli vai nodevu uzliek saskaņā ar konkrētā nodokļa vai nodevas likumu, kā arī šajā likumā paredzētajos gadījumos saskaņā ar Ministru kabineta noteikumiem vai vietējo pašvaldību saistošiem noteikumiem.  Konkrētajā gadījumā likums, kurš nosaka maksas pakalpojumu ir Filmu likuma 5.panta otrā daļa. Atšķirībā no Filmu likuma 7.pantā noteiktās valsts nodevas par filmu producentu reģistrāciju, likumdevējs Filmu likuma 5.panta otrajā maksas iekasēšanu par tādu filmu izmantošanu, kuru autortiesības vai blakustiesības pieder valstij, nav noteicis kā valsts nodevas objektu. Turklāt vienlaikus ar Filmu likumprojekta virzību Saeimā tika virzīts arī likumprojekts „Grozījumi likumā „Par nodokļiem un nodevām” (Saeimas reģ.Nr.1647/Lp9 – stājās spēkā vienlaikus ar Filmu likumu 2010.gada 1.jūlijā), saskaņā ar kuru tika noteikta valsts nodeva par filmu producētāju (ražotāju) reģistrāciju (šobrīd spēkā esošā likuma 11.panta otrās daļas 35.punkts), neparedzot Filmu likuma 5.pantā paredzēto maksu par filmu izmantošanu noteikt kā valsts nodevas objektu.  Tādejādi nedz likumā „Par nodokļiem un nodevām”, nedz Filmu likumā nav paredzēta valsts nodevas iekasēšana par tādu filmu izmantošanu, kuru autortiesības vai blakustiesības pieder vai piekrīt valstij un konkrētajā gadījumā maksas pakalpojums pilnībā atbilst Likuma par budžetu un finanšu vadību noteiktā maksas pakalpojuma definīcijai.  Centra apkopotā statistika liecina, ka šobrīd valstij piederošās vai piekrītošās filmas netiek plaši izmantotas un sabiedrības pieejamība tām ir ierobežota, kas skaidrojams gan ar filmu izejmateriālu nepieejamību (daļa no tiem neatrodas Latvijā), gan ar šo izejmateriālu slikto tehnisko stāvokli, kas faktiski neļauj tos plaši publiskot un izdot, piemēram, DVD formātā. Šobrīd visbiežākais filmu izmantošanas veids ir filmu iekļaušana elektronisko plašsaziņas līdzekļu programmās un raidīšana ēterā (vidēji 20 filmas gadā). Tomēr ņemot vērā, ka norisinās atsevišķu valsts īpašumā esošo filmu restaurācija un renovācija (2011.gadā kopā būs restaurētas 11 spēlfilmas un 8 animācijas filmas), prognozējams, ka interese par šo filmu izmantošanu nākotnē pieaugs.  Šobrīd ar ieņēmumiem no maksas pakalpojumu sniegšanas Centrs nespēj nosegt ar filmu administrēšanu saistītās faktiskās izmaksas. Tādejādi nosakot maksas pakalpojumu cenrādi, jāņem vērā arī šo pakalpojumu sniegšanas primārais mērķis- Latvijas nacionālā audiovizuālā mantojuma pieejamība sabiedrībai.  Projekta mērķis ir noteikt Nacionālā kino centra sniegto maksas pakalpojumu cenrādi.  Projekts paredz:  1) noteikt konkrētus pakalpojumus (izsniedzamās licences) un maksu par šiem pakalpojumiem (Projekta pielikums);  2) noteikt maksāšanas kārtību (Projekta 3.-5.punkts);  3) noteikt gadījumus, kuros filmas izmantotājam tiek izsniegta bezmaksas licence filmas izmantošanai (Projekta 6.punkts).  Ar Projekta pieņemšanu tiks pilnībā atrisināta pašreizējā situācija un Centrs būs tiesīgs iekasēt Projektā noteikto un Filmu likuma 5.pantā paredzēto maksu par tādu filmu izmantošanu, kuru autortiesības vai blakustiesības pieder vai piekrīt valstij. |
| 5. | Projekta izstrādē iesaistītās institūcijas | Projektu izstrādāja Kultūras ministrijas padotībā esošā valsts pārvaldes iestāde – Nacionālais kino centrs, kurš saskaņā ar Filmu likuma 5.panta pirmajā daļā noteikto ir atbildīgā institūcija par licenču izsniegšanu tādu filmu izmantošanai, kuru autortiesības vai blakustiesības pieder vai piekrīt valstij. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Galvenā mērķgrupa ir elektroniskie plašsaziņas līdzekļi, kuri izmanto filmas iekļaušanai savās programmās un raidīšanai ēterā (vidēji gadā saskaņā ar Centra apkopoto statistiku tiek pārraidītas 10 filmas, kuru autortiesības vai blakustiesības pieder vai piekrīt valstij; raidīšana ēterā šobrīd ir visbiežāk izmantotais filmu izmantošanas veids). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts attiecas uz jebkuru privātpersonu vai atvasinātu publisku personu, kura vēlēsies izmantot filmas, kuru autortiesības vai blakustiesības pieder vai piekrīt valstij. |
| 3. | Tiesiskā regulējuma finansiālā ietekme | Ņemot vērā, ka saskaņā ar Filmu likuma 5.panta otro daļu un Pārejas noteikumu 2.punktu, maksa par filmu izmantošanu piemērojama no 2011.gada 1.jūlija, attiecīgi paredzama pozitīva finansiāla ietekme uz valsts budžetu. |
| 4. | Tiesiskā regulējuma nefinansiālā ietekme | Turpinot filmu izejmateriālu iegādi un restaurāciju, kā arī nosakot konkrētus izcenojumus par šo filmu izmantošanu, palielināsies sabiedrībai pieejamo filmu skaits. |
| 5. | Administratīvās procedūras raksturojums | Lai varētu veikt filmu izmantošanu, personām nepieciešams saņemt Nacionālā kino centra izsniegtu licenci. Lai izmantotājs saņemtu licenci, Nacionālajā kino centrā būs jāiesniedz iesniegums, norādot izmantojamās filmas un izmantošanas veidu.  Pēc iesnieguma saņemšanas Nacionālais kino centrs veiks pārbaudi par to, vai attiecīgās filmas autortiesības vai blakustiesības atrodas valsts īpašumā un gadījumā, ja tiks šīs tiesības tiks konstatētas, izsniegs attiecīgajām personām izmantošanas licenci, iekasējot Projektā paredzēto maksu.  Pēc licences saņemšanas izmantotājs varēs izmantot filmas licencē norādītajos veidos un apmērā. Jāatzīmē, ka Nacionālā kino centra izsniegtā licence tādu filmu izmantošanai, kuru autortiesības vai blakustiesības pieder vai piekrīt valstij, neaizstāj fizisko personu – autoru un/vai blakustiesību subjektu atļauju filmas izmantošanai un otrādi. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012.gads** | **2013.gads** | **2014.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011.) gadu | Izmaiņas, salīdzinot ar kārtējo (2011.) gadu | Izmaiņas, salīdzinot ar kārtējo (2011.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1044,01 | +3,31 | +6,63 | +6,63 | +6,63 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1044,01 | +3,31 | +6,63 | +6,63 | +6,63 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1044,01 | +3,31 | +6,63 | +6,63 | +6,63 |
| 2.1. valsts pamatbudžets | 1044,01 | +3,31 | +6,63 | +6,63 | +6,63 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Skat sākotnējās ietekmes novērtējuma ziņojuma (anotācijas) pielikumu. | | | | |
| 6.1. detalizēts ieņēmumu aprēķins | Saskaņā ar likumu „Par valsts budžetu 2011.gadam” Kultūras ministrijas budžeta programmā 19.03.00 „Filmu nozare” tiek plānoti ieņēmumi no maksas pakalpojumiem un citi pašu ieņēmumi LVL 72 000 apmērā, kas veidojas no NKC piesaistītajiem projektu līdzekļiem. Ieņēmumi no maksas pakalpojumiem par valstij piederošo vai piekrītošo filmu autortiesību vai blakustiesību izmantošanu 2011.gadā netika plānoti.  Tādejādi iekasējot maksu par filmu izmantošanu plānotajā apmērā, 2011.gadā laika periodā no 1.jūlija līdz 31.decembrim tiek plānots ieņēmumu un izdevumu pieaugums LVL 3317.95 apmērā (LVL 6635.90 (gada ieņēmumi) : 12 mēneši x 6 mēneši).  2012. un turpmākajos gados, iekasējot maksu par filmu izmantošanu plānots ieņemt **LVL 6635.90**, tai skaitā:  1) maksa par filmas publisku izpildījumu (demonstrēšanu) kinoteātros, festivālos u.c. līdzīgās vietās gadā- LVL 456.00;  2) maksa par filmas raidīšanu elektroniskajos plašsaziņas līdzekļos gadā – LVL 1516.90;  3) maksa par filmas reproducēšanu (pavairošanu) tirdzniecībai vai nekomerciālai izplatīšanai gadā – LVL 1550.00;  4) maksa par filmas publiskošanu tiešsaistē interneta tīklā gadā- LVL- 1557.00;  5) maksa par filmas fragmentu izmantošanu, iekļaujot tos jaunā audiovizuālā darbā gadā- LVL 1556.00. | | | | |
| 6.2. detalizēts izdevumu aprēķins | 2011.gadā izdevumi tiek plānoti maksas pakalpojumu ieņēmumu apmērā 3317.95 lati un to sadalījums ekonomiskās klasifikācijas kodu (EKK) griezumā:  EKK 2200 *Pakalpojumi* - 3317.95 LVL.  Ieņēmumus no gūtajiem maksas pakalpojumiem NKC plāno novirzīt un izmantot filmu, kuru autortiesības pieder vai piekrīt valstij, tehnisko nesēju iegādei un renovācijai. | | | | |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta noteikumu projekts „Noteikumi par kārtību, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij”. Atbildīgā iestāde- Nacionālais kino centrs. Sagatavots un tiek virzīts reizē ar Projektu. |
| 2. | Cita informācija | Nav. |

Anotācijas V sadaļa- nav attiecināms.

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Nav attiecināms |
| 2. | Sabiedrības līdzdalība projekta izstrādē | Projekta izstrādes gaitā notika konsultācijas ar filmu nozares organizācijām- Latvijas Kinematogrāfistu savienību, Latvijas Kinoproducentu apvienību un neatkarīgiem filmu producentiem, ņemot vērā, ka minētās organizācijas praktiski nodarbojas ar sev piederošo filmu izplatīšanu un izmantošanu. Projekts elektroniski nosūtīts 06.05.2011., kopīga sanāksme par Projektu, kā arī Nacionālā kino centra cenrādi notika 10.05.2011. |
| 3. | Sabiedrības līdzdalības rezultāti | Projekts tika atbalstīts. Projekta apspriešanas gaitā tika izteikts priekšlikums Projektu papildināt ar pielikumu, kurā noteikts izsmeļošs filmu saraksts, kuru autortiesības vai blakustiesības pieder vai piekrīt valstij, taču šāda saraksta apstiprināšanai Ministru kabinetam nav pilnvarojuma. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi saskaņā ar Filmu likuma 5.panta pirmo daļu un 10.panta otrās daļas 9.punktu nodrošinās Kultūras ministrijas padotībā esošā valsts pārvaldes iestāde Nacionālais kino centrs. |
| 2. | Projekta izpildes ietekme uz pārvaldes funkcijām | Nacionālā kino centra funkcijas netiek paplašinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Noteikuma projekta izpilde iespējama uzreiz pēc stāšanas spēkā. Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms. |
| 6. | Cita informācija | Nav. |

Kultūras ministre S.Ēlerte

Vīza: Valsts sekretāra p.i. U.Lielpēters

20.06.2011. 10:43

1743

S.Voldiņš

67358859, Sandis.Voldins@nfc.gov.lv